OpenLLM-France/wikimedia huggingface dataset:
# Ergerzh-brezel 1488

Ergerzh-brezel 1488 a oa bet ur c'hampagn-brezel gant roue ar Frañs evit sujañ dre an nerzh dugelezh Breizh d'e aotrouniezh. Pazennoù bras an dro-vrezel a oa bet Seziz Kastell-Briant, Seziz Ankiniz, Seziz Felger hag Emgann Sant-Albin-an-Hiliber.
Heuliet e oa bet gant Ergezh-brezel 1489 hag Ergerzh-brezel 1491, e-lec'h ma oa echuet gant sujidigezh Breizh dre an nerzh.

## Kenarroud

* Gwelet ivez Brezel etre Breizh ha Bro-C'hall
Un ergerzh-brezel a oa bet e 1487. Seziz a oa bet lakaet war Ploermael ha goude-se war Naoned. Ur c'hwitadenn e oa bet rak Naoned he doa talet (eus an 19 a viz Even betek ar 6 a viz Eost 1487) betek ma vije rediet arme ar roue Charlez VIII da gilañ.
Fuloret-ruz e oa bet roue Bro-C'hall. Bloaz war-lerc'h en doa savet un arme galloudusoc'h c'hoazh ha mennet e oa da riñsañ dishualded Dugelezh Breizh.

## Pennadoù kar

* Brezel etre Breizh ha Bro-C'hall
# Malacorhynchus

Malacorhynchus :
| Malacorhynchus membranaceus, skeudennaouet gant George Shaw. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Anv skiantel ||
| Malacorhynchus Swainson, 1831 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Malacorhynchus a zo ur genad e rummatadur an evned, krouet e 1831 gant an evnoniour saoz William Swainson (1789-1855).

## Spesadoù

N'eus nemet ur spesad houidi er genad-mañ : Malacorhynchus membranaceus, brosezat e takadoù 'zo eus Aostralia.

## Notennoù ha daveennoù

* ↑ (en) Roadennoù IOC World Bird List diwar-benn Anatidae/Malacorhynchus (lennet e-barzh d'ar 16 a viz Genver 2025).
# Billie Eilish

Billie Eilish Pirate Baird O’Connell bet ganet d'an 18 a viz Kerzu 2001, zo ur ganerez-skrivagnerez pozioù. Kroget e oa da vezañ brudet e 2015 gant ar single "Ocean Eyes", skrivet ha produet gant he breur Finneas O'Connell. Kenlabourat a reont evit ar sonerezh hag an abadennoù live. E 2017, he deus embannet he kentañ extended play (EP), Don't Smile at Me. Gwerzhet mat eo bet betek tizhout 15vet plas ar gwerzhadennoù e meur a vro, Stadoù-Unanet Amerika, Rouantelezh-Unanet, Kanada, hag Aostralia en o zouez.

## Notennoù ha daveennoù

* ↑ Savage, Mark (15 a viz Gouhere 2017). "Billie Eilish: Is she pop's best new hope?", BBC News. ""...It's eye-lish, like eyelash with a lish.""
# Anya Taylor-Joy

Anya-Josephine Marie Taylor-Joy; ganet d'ar 16 a viz Ebrel 1996, zo un aktourez. Taylor-Joy a zo breizhveuriat ha stadunanat ; ganet eo-hi e Miami d'un tad a orin arc'hantinat-saoz ha d'ur vamm saoz-spagnol. Desavet eo bet en Arc'hantina hag er Rouantelezh-Unanet. Mammennoù enebet a zo evit ar pezh a sell he broadelezh en Arc'hantina, hep bezañ sur eo hi gant ur vroadelezh eus ar vro pe enbroadez dibad lezennel hep broadelezh. Ganet e Miami, desavet eo bet goude-se e Buenos Aires ha goude-se e Londrez. Kuitaet he devoa ar skol d'an oad a 16 vloaz evit kenderc'hel gant he micher aktourez.
Goude un heuliad rolloù bihan evit ar skinwel eo deuet a-benn da vezañ brudet dre he roll er film spont The Witch (2015). Kendalc'het he deus goude-se gant rolloù e filmoù spont all evel Split (2016) hag an hini da-heul Glass (2019), ar film fent du Thoroughbreds (2017), hag ar stirad skinwel polis ha drama Peaky Blinders (2019–2022).
Dreistbrudet eo bet e 2024 gant ar roll pennañ an Imperator Furiosa er film apokaleptek Furiosa: A Mad Max Saga.
a vo kavet e Wikimedia Commons.

## Notennoù ha daveennoù

* ↑ Graham, Adam (8 March 2018). "'Thoroughbreds' star Anya Taylor-Joy's life a whirlwind", The Detroit News.
* ↑ "10 Things You Never Knew About 'The Queen's Gambit' Star Anya Taylor-Joy", BBC America (5 a viz C'hwevrer 2021). "She holds triple American, Argentine, and British citizenship."
* ↑ "La frase de Anya Taylor-Joy sobre la Argentina que volvió locos a sus fanáticos" (in Spagnoleg), La Nación (8 September 2021).
# Furiosa: A Mad Max Saga

Furiosa: A Mad Max Saga zo ur film goude Apokalips hag ur film birvidik embannet e 2024, sevenet ha produet gant George Miller, hag en deus skrivet ar senario asambles gant Nico Lathouris. Ar pempvet film eo er frañchiz Mad Max, hag ar c'hentañ hini n'eo ket Max Rockatansky e dudenn bennañ. Ar film a zo ur spinoff prequel da Mad Max: Fury Road (2015) ha d'an istor mammenn evit an dudenn eus Fury Road Furiosa, c'hoariet gant an aktourezed Anya Taylor-Joy hag Alyla Browne. An darvoudoù a dremen er bloavezhioù a-raok re Fury Road. Er film e heulier an dudenn bennañ Furiosa e-pad 10 vloaz, adalek ma vez skrapet gant nerzhioù ar penn brezel Dementus (Chris Hemsworth) betek tizhout ar renk a Imperator. Tom Burke a c'hoari ar Praetorian Jack, ur penn soudard a zeuio da vezañ kamalad Furiosa. Adwelet a reer un toullad aktourien eus Fury Road e rolloù a-eil, evel John Howard, Nathan Jones hag Angus Sampson. Ar film a grog en ur baradoz glas en ur bed dazontel solarpunk met buan e tremener d'ur bed dieselpunk hengounel evel er peurrest eus ar frañchiz.
a vo kavet e Wikimedia Commons.

## Daveennoù

* ↑ Mould, Oli (2024-06-03). Furiosa: A Mad Max Saga – blink and you’ll miss a solarpunk alternative to series’ usual dystopia (en-US).
# Simant

Ar simant zo ur sonner implijet evit sevel daroù, morterioù pe induioù. Kaletaat a ra goude bezañ mesket gant traezh ha dour. Unan eus aozennoù ar betoñs eo ivez pa vez ouzhpennet grouan dezhañ. Stumm poultr a zo dezhañ. Graet e vez ar simant gant maen-raz ha douar-pri poazhet.
# Nay (Pireneoù-Atlantel)

Nay :
| Melestradurezh ||
| Stad | Frañs |
| Rannvro | Akitania-Nevez |
| Departamant | Pireneoù-Atlantel |
| Arondisamant | Pau |
| Kod kumun | 64417 |
| Kod post | 64800 |
| Maer Amzer gefridi | Bruno Bourdaa 2020-2026 |
| Lec'hienn web | http://www.villedenay.fr |
| Poblañsouriezh ||
| Poblañs | 3 203 ann. (2022) |
| Stankter | 608 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 244 m — brasañ 402 m |
| Gorread | 5,27 km² |
| kemmañ |
Nay, Nai en okitaneg, zo ur gumun e departamant ar Pireneoù-Atlantel hag er rannvro Akitania-Nevez, e mervent Bro-C'hall.

## Notennoù ha daveennoù

* ↑ Roadennoù ofisiel e lec'hienn an EBSSA
# 155vet Brigadenn Mekanikaet (Ukraina)

Ar 155vet Brigadenn Mekanikaet (ukraineg: 155 окрема механізована бригада) zo ur vrigadenn eus Tirlu Ukraina savet e 2024.

## Istor

Ar 155vet Brigadenn Mekanikaet a zo bet savet e 2024 evel lodenn eus ar steuñv brasaat nerzhioù Tirlu Ukraina dre grouiñ nav brigadenn ouzhpenn. Ar striv-se, embannet gant ar C'homandant Oleksandr Pavliuk, a oa liammet ouzh ar brezel etre Ukraina ha Rusia. Ar vrigadenn a zo lesanvet "Anna Kyiv" a-ziwar anv ar briñsez a oa bet o timeziñ gant ar roue gall Herri Iañ en Iliz-veur Reims, ha deuet da vezañ rouanez Bro-C'hall etre 1051 ha 1060.
En ur pennad kazetenn embannet d'an 31 a viz Kerzu 2024, Butusov en doa embannet e oa bet kroget gant un enklask gant Burev Stad an Enklask war ar vrigadenn. 1700 soudard a-ziwar un hollad 4500 eus ar vrigadenn o deus dizertet, 50 anezho e Bro-C'hall, ar re all a-raok erruout war an talbenn.. Ar re all kaset da b-Pokrovsk a zo bet flastret goude un nebeud devezhioù stourm. An disoc'h a zo bet strewiñ ar soudarded o doa dreistbevet en unvezioù all evit stankañ an toulloù. Unan eus displegadennoù riñsadenn ar vrigadenn etre an dizertourien hag ar c'holloù er stourm a zo eo bet skrapet ul lod bras eus ar soudarded dre straedoù Ukraina ha rediet da emezeliñ.

## Daveennoù

* ↑ A France-trained force aims to strengthen Ukraine's defenses at a critical point in war (en) (2024-11-14).
* 1 2 Ukraine to create 10 new brigades to prepare for new Russian offensive (2024-05-10).
* ↑ Irish, John (November 15, 2024). "Ukrainian troops train for trench warfare near France's WW1 battlefields".
* ↑ Lignes de défense – La brigade n°155 «Anne de Kiev» de l'armée ukrainienne est née en France (fr). RFI (2024-10-13).
* ↑ Butusov, Yuri (31 a viz Kerzu 2024). Справжня історія “Анни Київської”: ДБР порушило справу щодо 155-ї бригади, озброєної у Франції та кинутої під Покровськ непідготовленою, із 1700 СЗЧ.
# Philippe Katerine

Philippe Blanchard, pe Philippe Katerine diouzh e anv arzour, a oa bet ganet e Thouars (Deux-Sèvres) d'an 8 a viz Kerzu 1968. Evel kaner eo bet anavezet da gentañ gant ur stil dibar dezhañ, abalamour d'an testennoù dreist-holl, ma tiskouez bezañ trelatet, enkrezet, droch ha farsus war un dro. Pa veze liv ar bossa nova gant e oberennoù kentañ en deus aozet muioc'h-mui a ganaouennoù rock hag elektro. E 2006 e tapas brud gant ar ganaouenn Louxor hag an diskan anezhi : « Et je coupe le son..., et je remets le son ! ». Un aktour eo Philippe Katerine ivez : rolloù bras pe vrasoc'h en deus c'hoariet, evel da skouer e Gainsbourg, vie héroïque e 2010 pe Le Grand Bain e 2019. E 2024 e oa bet gwelet en un daolenn eus lid-zigeriñ ar C'hoarioù olimpek e Pariz.
# Kaoc'hdebrerezh

Ar c'haoc'hdebrerezh a zo un ober hag a gaver e-touez loened zo ha tud zo.

## Tud

Ral eo an dud a zebr kaoc'h. Met darn a gav o flijadur reizhel o tebriñ o c'haoc'h pe hini tud all.

## Loened

Estreget tud avat a zo kaoc'hdebrerien. Loened zo ivez: chas, moc'h, amprevaned.
An darn vrasañ eus kaoc'hdebrerien ar bed a zo amprevaned, evel ar c'hwil-kaoc'h. Perzh bras a gemeront e kelc'h an danvez organek (delioù sec'h, korfoù marv, kaoc'h loened).
Un nebeud pesked zo kaoc'hdebrerien ivez.

## Kaoc'hdebrerien ouzhpenn

Loened zo a zebr kaoc'h evit gwellat o magadurezh, pa vez ezhomm, evel kigdebrerien zo ha moc’h, pe marmouzien zo pe evned, hag all.
* Kaoc'h, d'en em vagañ gwelloc'h
* Dube war gaoc'h-kezeg.
* Div valafenn (Polyommatus bellargus) war ur bomm kaoc'h.
* Babouin war gaoc'h olifant.

## Arzoù

* Les 120 jours de Sodome ha Salò o le 120 giornate di Sodoma, gant Pier Paolo Pasolini .
* Le Coprophile, romant gallek gant Thomas Hairmont en 2011 ( P.O.L), priz Sade.

## Notennoù ha daveennoù

* ↑ K.Y. Ebino et al. Coprophagy as an innate behavior in the mouse, Dans Zoological science 1988, vol. 5, no4, pp. 863-868 Fazi Lua e mw.text.lua d'al linenn 25 : bad argument #1 to 'match' (string expected, got nil).
* ↑ J. Jacques Matte, [L’importance de certaines vitamines du complexe B chez le porc], 2006. Journées Recherche Porcine, 38, 303-312.
* ↑ H.M. Prates et J.C. Bicca-Marques Coprophagy in Captive Brown Capuchin Monkeys (Cebus apella)
# Emgann Monterrey

Emgann Monterrey (saozneg: Battle of Monterrey) a oa bet un emgann etre an 21 hag ar 24 a viz Gwengolo 1846, e-pad ar Brezel etre Mec'hiko hag ar Stadoù-Unanet. En un tu e oa ar Jeneral Pedro de Ampudia ha lu mec'hikan an norzh hag en tu all arme an alouberien stadunanat, un nerzh savet gant an nerzhioù douarlu, emouestlidi ha Texas Rangers dindan urzhioù ar Jeneral Zachary Taylor.
Ur stourm garv a voe e kêr gant kolloù uhel a bep tu. An emgann a oa echuet gant pep tu o c'houlenn un arsav-brezel daou viz hag an nerzhioù mec'hikan aotreet da gilañ en urzh en eskemm ouzh kodianidigezh kêr.
# Conuropsis

Conuropsis :
| C. c. ludovicianus, tresadenn (1811) gant Audubon. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Psittaciformes |
| Kerentiad : | Psittacidae |
| Anv skiantel ||
| Conuropsis Salvadori, 1891 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Conuropsis a zo ur genad e rummatadur an evned, krouet e 1891 gant an evnoniour italian Tommaso Salvadori (1835-1923).

## Spesadoù hag an isspesadoù anezhe

Ne oa nemet ur spesad perokeded er genad-mañ : Conuropsis carolinensis, daou isspesad — C. c. carolinensis ha ludoviciana — dezhañ, brosezat e takadoù 'zo eus SUA.

## Notennoù ha daveennoù

* ↑ (en) Roadennoù IOC World Bird List diwar-benn Psittacidae/Conuropsis (lennet e-barzh d'ar 16 a viz Genver 2025).
# Reter-Flandrez

Proviñs Reter-Flandrez a zo unan eus proviñsoù Belgia, e kornôg Flandrez.
# Cryptospiza

Cryptospiza :
| Cryptospiza salvadorii, ur par luc'hskeudennet e Tanzania. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Estrildidae |
| Anv skiantel ||
| Cryptospiza Salvadori, 1884 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Cryptospiza a zo ur genad e rummatadur an evned, krouet e 1884 gant an evnoniour italian Tommaso Salvadori (1835-1923).

## Spesadoù hag an isspesadoù anezhe

Pevar spesad golvaneged a ya d'ober ar genad :
* Cryptospiza jacksoni,
* Cryptospiza reichenovii
** C. r. australis, ocularis ha reichenovii,
* Cryptospiza salvadorii
** C. s. kilimensis, ruwenzori ha salvadorii,
* Cryptospiza shelleyi.
O c'havout a reer en Afrika, c'hwec'h (6) isspesad en holl.

## Notennoù ha daveennoù

* ↑ Roadennoù IOC World Bird List diwar-benn Estrildidae/Cryptospiza (lennet e-barzh d'ar 16 a viz Genver 2025).
# Unvaniez ar Seiz Breur

Unvaniez ar Seiz-Breur (Unvaniezh ar Seizh breur en doare-skrivañ peurunvan) a zo bet ur strollad arzourion bet krouet gant Jeanne Malivel, James Bouillé, Reun Kreston hag e wreg, Suzanne Kreston. Ur pouez dezho o deus bet e istor an arz e Breizh ken a-fed o barregezhioù ha berzh o oberennoù ken o liammoù gant an politikerezh : sell ouzh an Eil Emsav. Addizoloet eo bet o levezon pa oa bet diskouezet gant pemp mirdi eus Breizh oberennoù ha dielloù dindan an titl :"Ar Seiz breur, 1923-1947, ar c'hrouiñ breizhek etre chom giz kozh ha mont war-raok" er bloaz 2000.

## Izili

En o mesk e kaver :
* Jorj Robin, aet da Anaon e penn an embregenn
* Youenn Drezen
* Paul Ladmirault ha Paul Le Flem, sonaozourion
* Langleiz, engravour ha skrivagnour
* Raffig Tullou ha Yann Goulet, kizellerien
* Herri Caouissin
Evit ar roll klok, sell ouzh Roll izili ar Seiz Breur

## Diskaret goude an Dieubidigezh

N’eus ket bet obererezhioù savet gant Unvaniezh ar Seiz breur goude an Dieubidigezh, met an digalon a c’hell degas an displegadenn, rak roll an izili a voe toullbac'het e-pad 4 ha 12 miz a zo bet roet evel-mañ : Abeozen
* L. Le Berre ?
* James Bouillé
* Herri Caouissin (e vreur Ronan a voe toulbac’het ivez)
* Youenn Drezen
* Florentin Goinard
* Job Jaffre
* Morvan Marchal
* Florian Le Roy
* Georges Rual
* Rafig Tullou
Unan eus an izili koshañ, bet mignonez gant Jeanne Malivel, Janed Koroller-Danio a voe merzheriet en he zi gant paotred an Harzherezh.

## Levrlennadur

* Le Couédic, Daniel ; Veillard, Jean-Yves, ren. Ar Seiz Breur : 1923-1947 : Ar c'hrouiñ breizhek etre chom giz kozh pe mont war-raok. Roazhon : Terre de Brume ; Mirdi Breizh ; (ha pemp mirdi arall), 2000. 271 p. + CD sonerezh. ISBN 2-84362-104-6 (nann-keinet). ISBN 2-84362-099-6 (keinet)
* Le Couédic, Daniel ; Veillard, Jean-Yves, ren. Ar Seiz Breur : 1923-1947 : La création bretonne entre tradition et modernité. Roazhon Terre de Brume / Mirdi Breizh (ha pemp mirdi arall), 2000. 271 p. + CD sonerezh. ISBN 2-84362-103-8 (nann-keinet)
* 1918-1945 Bretagne, modernité et régionalisme, Mardaga, 1986.
* Daniel Le Couédic, Les architectes et l'idée bretonne (1904-1945), Embannadurioù Société historique et archéologique de Bretagne/AMAB
* Jeanne Coroller-Danio, Histoire de notre Bretagne ; Emb. Elor, Sant-Visant-an-Oud, 1922, ademb. e 1997
* J.R. Rotté, Ar Seiz Breur, Breizh Hor Bro
* Jeanne Malivel, son œuvre et les 7 frères, ademb. gant Aubert
* Association Mémoire du Pays de Loudéac, Jeanne Malivel, poème des 7 frères
* Creston, René-Yves. Montroulez : Skol Vreizh
* (a-gevret gant Paul Ladmirault) Jorj Robin, skulter vrezon, e vuhez, e ober = Jorj Robin,sculpteur breton, sa vie, son œuvre, Unvaniez ar Seiz-Breur, 1931
* La tournée des calvaires, Mirdi Sant-Brieg
* L'homme et la mer, Mirdi Sant-Brieg
* Le costume breton, Mirdi Sant-Brieg
* Série des Saints Bretons (ment 33 x 25 cm.)
* La lutte bretonne à Scaër, Emb. Bodadeg ar Sonerion, 1957.

## Notennoù ha daveennoù

* ↑ Dalc’homp soñj, niv. 11.
# Euskal Herria

Euskal Herria e yezh ar vro, Bro-Vask e brezhoneg, a-wechoù Euskadi dre fazi, eo anv ar vro ma komzer euskareg ; seizh proviñs istorel zo ouzh hec'h ober. Tri hollad melestradurel zo, daou e Spagn hag unan e Frañs.

## An anv

* Hogos dic'hallus eo treiñ Euskal Herria en ur yezh all, abalamour da ledander skalfad sterioù ar ger herri : "bro", "broad", "tiriad", "poblad", "poblañs", "kêr", "keriadenn", "annez".
* Koulskoude, dre ma talvez euskal kement hag "euskarek" e c'hellfed treiñ Euskal Herria dre « ar vro ma komzer euskareg », ar pezh a zo seul wiroc'h ma n'eus yezh kar ebet d'an euskareg er bed a-bezh.
* Koshañ daveoù skrivet a gaver eo un dornskrid digant ar skrivagner euskarat Joan Perez de Lazarraga (1548–1608) e 1564–1567 ma lenner eusquel erria, eusquel erriau, heuscal herrian (skeudenn amañ a-zehoù), hag e troidigezh ar Bibl gant ar beleg euskarat Joanes Leizarraga (1548–1608) e 1571.

## Holladoù melestradurel

* ♦ Hego Euskal Herria / Hegoalde (Euskal Herria ar Su, e dalc'h Spagn)
* Kumuniezh Emren Euskadi (Euskal Autonomia Erkidego / Euskadi en euskareg, Comunidad Autónoma del País Vasco / El Pais Vasco e spagnoleg
* Tri froviñs enni : (Araba, Bizkaia, Gipuzkoa).
* Kumuniezh forel Nafarroa (Nafarroako Foru Erkidegoa, Navarra)
* Ar proviñs nemetañ eo Nafarroa ivez.
* ♦ Ipar Euskal Herria / Iparralde (Euskal Herria an Norzh, e dalc'h Frañs)
* E kornôg departamant gall ar Pireneoù-Atlantel emañ.
* Tri froviñs zo enni : Lapurdi, Nafarroa Beherea ha Zuberoa).

## Yezhoù

Euskareg a vez komzet en darn vrasañ eus an tiriadoù-se, koulz ha yezh ofisiel ar riez el lec'h m'emaint : kastilhaneg evit an daou hollad melestradurel kentañ, galleg evit an hini diwezhañ.

## Douaroniezh

* Hiru Erregeen Mahaia, er Pireneoù, eo ar menez uhelañ (2 428 m).

## Gwelout ivez

* Euskadi

## Liammoù diavaez

* Pennad Euskariz war bed.bzh

## Notennoù

* ↑ (es) El País 2 Here 2006 – Tizhet d'ar 15/03/2019
a vo kavet e Wikimedia Commons.
# Roll ar bibion

Er pennad-mañ ne dalv ar ger "pab" (latin papa, "tad") nemet evit pennoù an Iliz katolik roman.
Ar ger "pab" a vez implijet ivez gant kalz a gevredigezhioù relijiel evit termeniñ penn an aozadur.
Diaes eo klokaat ar roll-se rak n’eus ket a roll ofisiel eus ar bibien. E penn-kentañ istor an Iliz Katolik Roman ne veze ket implijet ar ger papa, ha statud tad speredel an Iliz katolik ne oa ket diazezet. E penn kêr Roma hag an tiriadoù tro-war-dro ar gêr santel e oa hepken. Betek 325 n'o doa ar bibien nemet an titl a "Eskob Roma". Galloud ha pouez ar pab n'eo ket deuet diouzhtu war-eeun eta pa oa bet savet an Iliz gant ar gristenien gentañ, ha statud tad an Iliz en deus lakaet amzer da vezañ stabilaet. Neuze, pa gonter an niver a bibien e konter ivez an niver a eskibien Roma.

## Da welet ivez:

* Roll an enep-pibien
# Missoula

Missoula zo ur gêr eus Montana, e Stadoù-Unanet Amerika. Er bloavezh 2010 e oa 67 290 a annezidi enni. Eil kêr poblekañ ar stad eo.

## Douaroniezh

E kornôg-kreiz Montana emañ, war lez an hent I-90 a ya eus Boston, war aod ar Meurvor Atlantel, da gêr Seattle, war aod ar Meurvor Habask. Krouet e oa bet anv Missoula en ur mod ofisiel e 1866.

## Tud

* David Lynch (realizatour, 1946 - 2025, ganet eno)

## Kêrioù gevellet

| Bro | Kêr |
| Alamagn | Neckargemünd |
| Zeland-Nevez | Palmerston North |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Bryngwran

Bryngwran zo ur gêriadenn hag ur ur gumuniezh en hanternoz Enez Môn e Kembre.
E 2011 e oa poblet ar gumuniezh gant 894 a dud, ha 597 anezho (69,7%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Enez Rodos

Enez Rodos pe Rodez (Ρόδος Ródos e gresianeg, Rodos ivez e turkeg) zo un enezenn C'hresian e Mor Egea.
Emañ e gevred Dodekanesa, lec'hiet 17,7 km a-vaez da Durkia, etre Gres ha Kiprenez. E 2011 e konted 115 490 a dud o chom enni.

## Kêr Rodos

    Pennad pennañ : Ródos
Ródos eo ivez anv kêr vrasañ ha kêr-benn an enezenn, enni 49 541 a dud o chom.
* Ramz Rodos a oa un delwenn ramzel e toull-porzh kêr Rodez hag a oa unan eus seizh Marzh ar Bed.
* Apollonios Rodos a oa ur barzh eus an III$^e$ kantved a-raok JK.

## Istor

Adalek Oadvezh ar Maen e oa tud en enez. E 322 kent Jezuz-Krist e voe staget Rodez ouzh impalaeriezh Aleksandr Veur. War-lerc'h e varv e chomas darempredoù stank etre Rodos ha rouantelezh ar Btolemeed a oa o ren en Egipt.
E 164 kent Jezuz-Krist e voe sinet un emglev gant kêr Roma.
Er I$^{añ}$ kantved e teuas an abostol Paol da brezeg an aviel di.
Etre 1307 ha 1522 e oa diaezet Urzh Malta en enezenn. Gant soudarded an urzh e voe aloubet an enezenn etre 1307 ha 1310. Pezhioù mogerioù a weler hiriv c'hoazh a voe savet en-dro da gêr.
E goueled kêr emañ ar c'hollachion, m'edo palez mestr-meur an Urzh, hag an tier-herberc'h ma veze annezet soudarded an urzh a deue eus Europa ar C'hornaoueg da stourm a-enep Muzulmaned Palestina.
Seziz a voe laket war gêr Rodez e 1480, hogen ne voe ket aloubet gant Turked Soleiman a-raok 1522, war-lerc'h ur seziz a bemp mizvezh.
E 1912 eo Italia a lakaas he c'hrabanoù war an enezenn a oa e dalc'h an Durked. Abaoe 1948 emañ e Gres.

## Tud

* Mentor Rodos (Μέντωρ ὁ Ῥόδιος), goprsoudard.
* Monet e kêr Rodos
* Kêr nevez Lindos hag an Akropolis
* Palez ar Priñs Mestr-meur an Urzh

## Liammoù diavaez

* (en) (it) Dizoleiñ Enez Ródos
a vo kavet e Wikimedia Commons.